বি-টাউন মানেই শুধু সিনেমা আর গ্ল্যামার নয়। গুঞ্জন-বিতর্ক ছাড়া এই দুনিয়া অসম্পূর্ণ। এই মুহূর্তে বি-টাউনের নজর হৃত্বিক রোশন ও দিশা পটানিকে ঘিরে বিতর্কের দিকে। 
এক সময়ে হৃত্বিক ও কঙ্গনা রানাউতকে নিয়ে টিনসেল টাউনে বিতর্কের ঝড় ওঠে। সেই সমস্যার কোনও সুরাহা না হলেও, বেশ কয়েক দিন হল সেই বিতর্কের স্রোতে ভাটা পড়েছে। কিন্তু হৃত্বিকের নামের পাশে আবারও বিতর্কের দাগ লেগেছে। 

এই বিষয়ে অন্যান্য খবর

কঙ্গনা কাণ্ডের পরে আবারও নায়িকা-বিতর্কের মুখে হৃতিক


শোনা যাচ্ছে, হৃত্বিক নাকি জোর করে দিশার সঙ্গে সম্পর্ক স্থাপন করার চেষ্টা করছেন। যশরাজ ফিলমসের একটি ছবিতে একসঙ্গে কাজ করছিলেন দিশা ও হৃত্বিক। কিন্তু হৃত্বিক ফ্লার্ট করার জন্যই সেই ছবি নাকি ছেড়ে দিয়েছেন দিশা। যদিও এসব গুজব একেবারেই নাকচ করে দিয়েছেন দিশা হৃত্বিক— দু’জনেই। তবে এই গুজব নিয়ে নাকি দিশার প্রেমিক টাইগার শ্রফ বেশ অস্বস্তি বোধ করছেন বলে জানা গিয়েছে এক সর্বভারতীয় সংবাদমাধ্যমের প্রতিবেদন থেকে। 
এই গুজব ছড়ানোর পরে হৃত্বিক ব্যঙ্গ করে টুইট করেছিলেন, ‘‘আমার প্রিয় ‘সংবাদপত্র’, কসরত করেন? একটু জিমে যান। মাথার থেকে সমস্ত আবর্জনা বেরিয়ে যাবে।’’
দিশাও এই গুজবকে মিথ্যে বলেই দাবি করেছেন। কিন্তু হৃত্বিকের নামের পাশ থেকে একের পর এক বিতর্কের দাগ একমাত্র প্রাক্তন স্ত্রী সুজান খানই ওঠাতে পারেন বলে মনে করছেন বলিউডের একাংশ।

এই বিষয়ে অন্যান্য খবর

হৃতিক-সুজান কি আবার বিয়ে করছেন! কী বলছে রোশন পরিবার


কিছুদিন আগে এক সর্ভারতীয় সংবাদমাধ্যমের প্রতিবেদন থেকে জানা গিয়েছিল, হৃত্বিক ও সুজান নাকি নিজেদের মধ্যে সম্পর্ক ঠিক করার সিদ্ধান্ত নিয়েছেন। আবার বিয়েও করতে পারেন তাঁরা। যদিও বিচ্ছেদের পরে সন্তানদের কথা মাথায় রেখেই নিজেদের মধ্যে বন্ধুত্বপূর্ণ সম্পর্ক বজায় রেখেছিলেন হৃত্বিক ও সুজান। তাই আবার প্রাক্তন স্ত্রী-র সঙ্গে নতুন করে যদি প্রেমের সম্পর্ক গড়ে তুলতে পারেন হৃত্বিক, তাহলে এই ধরনের গুজব থেকে সহজেই মুক্তি পাবেন ‘কৃশ’।